Žlibinai
Žlibinai on küla Leedus Plungė rajoonis, Žlibinai valla halduskeskus. Külas on postkontor, põhikool ja raamatukogu. Žlibinai asub Sausdravase jõe kaldal. Žlibinai kandis XVII sajandil nime Ryvėnai. Mykolas Šiukšta püstitas sinna aastal 1773 esimese kiriku. Praegune kirik valmis aastal 1897. Aastal 1929 sai asulast kohaliku kihelkonna keskus. Aastal 1960 kirik suleti ja hoone ise võeti kasutusele kohaliku kooli spordisaalina, samuti kasutas kohalik sovhoos seda laona. Kirik avati taas aastal 1991.